ഷ്യോക് നദി

കണ്ണി=https://en.wikipedia.org/wiki/File:Maitreya_Buddha_-_Nubra.jpg|ലഘുചിത്രം|228x228ബിന്ദു|ഷ്യോക്ക് നദിക്ക് അഭിമുഖമായി നിൽക്കുന്ന മൈത്രേയ ബുദ്ധന്റെ 35 മീറ്റർ ഉയരമുള്ള പ്രതിമ.
ഷ്യോക് നദി സിന്ധു നദിയുടെ ഒരു പോഷകനദിയാണ്. ഇന്ത്യയിലെ വടക്കൻ ലഡാക്ക് മേഖലയിലൂടെ ഒഴുകി പാകിസ്താൻ നിയന്ത്രണത്തിലുള്ള ഇന്ത്യൻ പ്രദേശമായ ഗിൽഗിറ്റ്-ബാൾട്ടിസ്ഥാനിൽ പ്രവേശിക്കുന്ന നദി, ഏകദേശം 550 കിലോമീറ്റർ (340 മൈൽ) പ്രദേശത്തായി വ്യാപിച്ചുകിടക്കുന്നു.

റിമോ ഹിമാനിയിൽ നിന്നാണ് ഷ്യോക്ക് നദിയുടെ ഉത്ഭവം. വളരെ അസാധാരണമായ ഒരു ഗതിയിൽ ഒഴുകുന്ന ഇത് റിമോ ഹിമാനിയിൽ നിന്ന് ഉറവെടുത്ത് തെക്കുകിഴക്കൻ ദിശയിലേക്ക് ഒഴുകി, പാങ്കോങ് പർവതനിരയിലെത്തുമ്പോൾ ഒരു വടക്കുപടിഞ്ഞാറൻ തിരിവ് എടുത്ത്, അതിന്റെ മുൻ പാതയ്ക്ക് സമാന്തരമായി ഒഴുകുന്നു. നുബ്ര നദിയുമായി സംഗമിക്കുന്നിടത്ത് ഷ്യോക്ക് താഴ്‌വര വികസിക്കുന്നുവെങ്കിലും പെട്ടെന്ന് യാഗുലുങ്ങിന് (), സമീപം ഒരു ഇടുങ്ങിയ മലയിടുക്കായി മാറി ബോഗ്ഡാങ്, തുർട്ടുക്, ത്യാക്ഷി ഗ്രാമങ്ങളിലൂടെ ഒഴുകി തുടർന്നു ബാൾട്ടിസ്ഥാനിലേക്ക് പ്രവേശിക്കുന്നു. ഘുർസെ ഗ്രാമത്തിലെ സാൾട്ടോറോ നദീ ജംഗ്ഷന് സമീപം താഴ്‌വര വീണ്ടും വികസിക്കുന്നു. സ്കാർഡു പട്ടണത്തിന് കിഴക്കുള്ള കെറിസിൽ വച്ചാണ് ഇത് സിന്ധു നദിയുമായി ചേരുന്നത്.Aerial view of river junction

സിയാച്ചിൻ ഹിമാനിയിൽ നിന്ന് ഉത്ഭവിക്കുന്ന നുബ്ര നദിയും ഷ്യോക്ക് നദിയുടെ അതേ സ്വഭാവമുള്ള നദിയാണ്. ഡിസ്കിറ്റ് ഗ്രാമത്തിലെത്തുന്നതിനു മുമ്പ്, തെക്കുകിഴക്കായി ഒഴുകുന്ന നുബ്ര നദി വടക്കുപടിഞ്ഞാറൻ ദിശയിലേയ്ക്ക് തിരിഞ്ഞ് ഷ്യോക്ക് നദിയുമായി സന്ധിക്കുന്നു. ഈ രണ്ട് പ്രധാന നദികളുടെയും ഗതികളിലെ സമാനത ഒരുപക്ഷേ നദികളുടെ മുകൾ ഗതികളുടെ അതിർത്തി നിർണ്ണയത്തെ സ്വാധീനിക്കുന്ന വടക്കുപടിഞ്ഞാറൻ-തെക്കുകിഴക്ക് ദിശയിലുള്ള പാലിയോലിത്തിക്ക് ഫോൾട്ട് ലൈനുകളുടെ ഒരു പരമ്പരയെ സൂചിപ്പിക്കുന്നു.

 പേര് 
ഷിയോക് (അല്ലെങ്കിൽ ഷയോഗ്) എന്ന പേര് ടിബറ്റൻ പദമായ ཤག་མ (ഷാഗ്) 'ചരൽ' + གཡོག་ (ഗ്യോഗ്) 'പരത്തുക' എന്നതിൽ നിന്നാണ് ഉരുത്തിരിഞ്ഞത്, അതിനാൽ 'ചരൽ പരത്തുക' എന്ന് അർത്ഥമാക്കുന്ന ഇത്, വെള്ളപ്പൊക്ക സമയത്ത് നദിയിൽനിന്ന് നിക്ഷേപിക്കപ്പെടുന്ന വലിയ അളവിലുള്ള ചരലിനെ സൂചിപ്പിക്കുന്നു. ഈ പേര് ചിലപ്പോൾ 'മരണ നദി' എന്ന് തെറ്റായി വ്യാഖ്യാനിക്കപ്പെടുന്നു.

 താഴ്വര 
ഷ്യോക് നദിയുടെ താഴ്‌വരയാണ് ഷ്യോക് താഴ്‌വര. നുബ്ര താഴ്‌വരയ്ക്കടുത്താണിത് സ്ഥിതിചെയ്യുന്നത്. ലേയുടെ വടക്ക് ഭാഗത്തായി സ്ഥിതിചെയ്യുന്ന ലഡാക്ക് നിരയിലെ ഖാർദുങ് ലാ ചുരം  ഷ്യോക്, നുബ്ര താഴ്‌വരകളിലേക്കുള്ള പ്രവേശന കവാടമാണ്. രണ്ടാമത്തെ താഴ്‌വരയുടെ ഒരു ഭാഗത്തായാണ് സിയാച്ചിൻ ഹിമാനി സ്ഥിതി ചെയ്യുന്നത്.

 പോഷകനദികൾ 
ലഡാക്കിലെ ചാങ്‌ചിൻമോ സമതലങ്ങളിലെ പാംസലിന് സമീപത്തുനിന്ന് രൂപപ്പെടുന്ന ചാങ് ചെൻ മോ നദി പടിഞ്ഞാറോട്ട് ഒഴുകി.ഷയോക്ക് നദിയിൽ പതിക്കുന്നു.

അക്സായി ചിന്നിന്റെ തെക്ക് ഭാഗത്തായി സ്ഥിതി ചെയ്യുന്ന ഗാൽവാൻ നദി , സാംസുങ്‌ലിംഗ് പ്രദേശത്ത് നിന്ന് ഉത്ഭവിച്ച് പടിഞ്ഞാറൻ ദിശയിലേയ്ക്ക് ഒഴുകി ഷയോക്ക് നദിയിൽ ചേരുന്നു.

സിന്ധു നദിയിലേക്ക് ഒഴുകുന്ന ഷയോക് നദിയുടെ ഒരു പോഷകനദിയാണ് നുബ്ര നദി. ഇന്ത്യയിലെ ലഡാക്ക് മേഖലയിലൂടെയാണ് ഇത് ഒഴുകുന്നത്.

സാൾട്ടോറോ കാംഗ്രി കൊടുമുടിയുടെ അരികുകളിൽ നിന്ന് ആരംഭിച്ച് തെക്ക് പടിഞ്ഞാറോട്ട് ഒഴുകുന്ന ഒരു നദിയാണ് സാൾട്ടോറോ നദി. മറ്റൊരു ശാഖ പടിഞ്ഞാറൻ സിയാച്ചിൻ ഹിമാനികളിൽ നിന്ന് ആരംഭിച്ച് പടിഞ്ഞാറോട്ട് ഒഴുകി ഡംസം ഗ്രാമത്തിലെത്തുന്നു. ഘുർസെ താഴ്‌വരയുടെ വടക്ക് ഭാഗത്ത്, ഇത് മാഷ്ബറം കൊടുമുടിയിൽനിന്നുള്ള ഹുഷെ നദിയുമായി കൂടിച്ചേർന്ന് തെക്ക് പടിഞ്ഞാറുവച്ച് ഷയോക്ക് നദിയിലേക്ക് ഒഴുകുന്നു.

 ടൂറിസം 
സിയാച്ചിൻ ബേസ് ക്യാമ്പ് ടൂറിസ്റ്റ് സാഹസികത, നിരവധി ആശ്രമങ്ങൾ, പാംഗോങ് ത്സോ തുടങ്ങിയവ ഈ പ്രദേശത്തെ വിനോദസഞ്ചാര അവസരങ്ങളാണ്.

 ചിത്രശാല 

 ഇതും കാണുക 
സാസർ മുസ്താഖ്

നുബ്ര നദി

ഗാൽവാൻ നദി

 അവലംബം 

വർഗ്ഗം:സിന്ധു നദിയുടെ പോഷക നദികൾ